03/07/2019 | Administración LocalMunicipal
Carballo
Bases e segunda convocatoria socorristas e técnicos sanitarios

Primeiro.- No cadro de persoal do Concello de Carballo para 2019 que se aprobou inicialmente polo Pleno daCorporación en sesión extraordinaria de data 17/12/2018 (BOP da Coruña núm.25 do 05/02/2019) está prevista a provisión de 35 socorristas, en réxime de contratación laboral de duración determinada. O Concello de Carballo vén realizando esta contratación temporal (formalizando contratos por obra ou servizo por un período de 3 meses) desde fai varios anos, asumindo con regularidade e continuidade a prestación do servizo de salvamento nas praias durante a tempada de verán. Segundo.- Por Resolución da Alcaldía núm.1177 do 30 de abril de 2019, aprobáronse as bases do proceso selectivo para a contratación laboral temporal de 30 socorristas acuáticos para a Unidade de Salvamento e Socorrismo Acuático, que prestará servizo nas praias do Concello. A convocatoria publicouse no Taboleiro de anuncios do Concello o 02/05/2019, no Boletín Oficial da Provincia núm.86 do 08/05/2019 e no Diario de Bergantiños e na Voz de Galicia do 09/05/2019. O proceso selectivo rematou con 22 persoas aspirantes que superaron o proceso e resultaron contratadas. Terceiro.- Polo tanto, quedan vacantes 13 prazas na Unidade de Salvamento e Socorrismo Acuático. En relación a esta circunstancia o xefe do servizo de protección civil informa da necesidade dunha segunda convocatoria, polo trámite de urxencia, para cubrir as trece prazas vacantes. Así mesmo, á vista da problemática do socorrismo nesta Comunidade Autónoma e da dificultade de cubrir as prazas previstas de socorrista acuático, propón cubrir 8 prazas de socorristas acuáticos e incorporar 5 técnicos en primeiros auxilios. Cuarto.- Por Providencia de data 19 de xuño de 2019, acordouse iniciar o correspondente expediente de selección polo trámite de urxencia, e concedendo un período de presentación de instancias de 5 días hábiles. Á vista de todo o anterior e de acordo coas atribucións que confire á Alcaldía o art.21 da Lei 7/1985 de 2 de abril, reguladora das Bases de Réxime Local, pola presente, RESOLVO: Primeiro.- Aprobar as bases para a provisión de 8 prazas de socorristas acuáticos e 5 técnicos en primeiros auxilios, en réxime de contratación laboral temporal, que desenvolverán o seu traballo nas praias do Concello de Carballo de acordo coas necesidades do servizo. O texto das Bases é o transcrito ao final da presente Resolución. Segundo.- Convocar o proceso de selección de persoal citado nestas bases e ordenar a súa publicación na prensa e no Taboleiro de Anuncios do Concello. O prazo de presentación de instancias é de 5 días hábiles contados a partir do seguinte ao da publicación do anuncio da convocatoria no taboleiro de anuncios do Concello de Carballo. O obxecto desta convocatoria é a contratación laboral temporal de 8 socorristas acuáticos e 5 técnicos en primeiros auxilios para a Unidade de Salvamento e Socorrismo Acuático que prestará o servizo nas praias do Concello de Carballo, a través do procedemento de selección que se sinala nestas bases, de conformidade co disposto no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, de 2 de abril, o Real Decreto Lexislativo 781/1986, de 18 de abril, a Lei 2/2015, de 29 de abril, do emprego público de Galicia, e demais disposicións de pertinente aplicación. A modalidade contractual será a de un contrato laboral temporal de duración determinada, por obra ou servizo determinado, prevista no R. D. 2720/1998, de 18 de decembro, e a súa duración será desde a sinatura do contrato ata o 14/09/2019. Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes e mantelos ata o momento da formalización dos contratos: a) Nacionalidade. Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 18 años de idade. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. O cumprimento deste requisito acreditarase mediante certificado médico oficial. d) Habilitación: Non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servicio das Administracións Públicas. f) Profesionalidade: Para a categoría de socorrista acuático: Estar inscrito no Rexistro Profesional de Socorristas Acuáticos da Comunidade Autónoma de Galicia (sección: espazos acuáticos naturais), de conformidade có Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia, segundo redacción dada por Decreto 35/2017, do 16 de marzo (DOG nº 69 do 07/04/2017), que establece na súa disposición transitoria única unha prórroga automática do prazo de inscrición provisional ata o 10/04/2021. En defecto de inscrición, ter presentada a solicitude de inscrición no citado Rexistro Profesional, sempre, neste último caso, que desde a data de presentación da solicitude non teña transcorrido o prazo de 3 meses de que dispón a Academia Galega de Seguridade Pública para ditar resolución expresa. Neste caso deberase achegar, xunto coa solicitude de participación no proceso selectivo, copia de dita solicitude de inscrición no Rexistro Profesional e copia da declaración responsable segundo o modelo normalizado que figura como Anexo IV do dito Decreto 104/2012, así como do Título de Socorrista Acuático ou titulación equivalente ou que a englobe. Para a categoría de técnico en primeiros auxilios: Estar en posesión de formación acreditada en primeiros auxilios ou emerxencias sanitarias cunha duración de, como mínimo, 20 horas.3.1.- As solicitudes para tomar parte neste proceso selectivo faranse mediante instancia dirixida ao señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no Rexistro xeral do Concello en horas de oficina durante o prazo de cinco días hábiles, que se iniciará o día seguinte ó da publicación do anuncio da convocatoria e destas bases no Taboleiro de Anuncios da Casa do Concello. Tamén se publicará na prensa. Así mesmo poderanse presentar na forma que determina o artigo 16 da Lei 39/2015, do 1 de outubro, do Procedemento Administrativo Común das Administracións Públicas; neste caso, os/as concursantes deberán comunicalo mediante telefax (981 702858) ou e-mail (xestiondepersoal@carballo. gal) durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.3.2.- Nas respectivas instancias, os aspirantes farán constar que reúnen todos e cada un dos requisitos establecidos na base 3º destas Bases, e acompañarán inescusablemente os seguintes documentos: – Xustificante acreditativo de ter ingresado na Tesourería Municipal a cantidade de dezaoito euros (18,00 €) en concepto de dereitos de exame. Este importe deberá facerse efectivo mediante ingreso nalgunha das seguintes contas municipais (cós datos persoais do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. En ningún caso a presentación e pago da taxa por dereitos de exame suporá a substitución do trámite de presentación da instancia. – Fotocopia do DNI ou documento identificativo. – Certificado médico a que se refire a Base 2ª letra c) acreditativo de non padecer enfermidade ou defecto físico que impida exerce-la función propia a desempeñar. – Para aqueles aspirantes que opten á a categoría de socorrista acuático: Fotocopia do documento que acredite a inscrición no Rexistro Profesional de Socorristas Acuáticos da Comunidade Autónoma de Galicia a que se refire o parágrafo f) da base terceira. En defecto de documentación que acredite a inscrición no citado rexistro, fotocopia da solicitude de inscrición no Rexistro Profesional de Socorristas Acuáticos da Comunidade Autónoma de Galicia, (modelo normalizado que figura como Anexo III ao Decreto 104/2012 xa citado), así como da declaración Responsable segundo o modelo normalizado (Anexo IV). Neste caso os/as aspirantes deberán achegar, inescusablemente, fotocopia do Título de Socorrista Acuático ou titulación equivalente ou que a englobe, que se deberá acreditar mediante documento oficial expedido polo organismo competente. Para aqueles aspirantes que opten á a categoría de técnico en primeiros auxilios: Fotocopia do título, ou certificado acreditativo da formación en primeiros auxilios ou emerxencias sanitarias. – Relación dos méritos que aleguen para a súa avaliación na fase do concurso, que se acompañará da documentación acreditativa daqueles.3.3.- Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.4.- Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria.1.- Rematado o prazo de presentación de instancias, o Alcalde ditará resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os/as aspirantes excluídos/as, dispoñen dun prazo de tres días, contado desde o seguinte ao da publicación da antedita resolución, para presentar as reclamacións oportunas ou emendas de defectos, nos termos do artigo 69 da Lei 39/2015. Dado o carácter urxente da convocatoria, e para evitar posibles prexuízos para o solicitante, a presentación de reclamacións por calquera outro medio distinto ao da presentación no Rexistro xeral do Concello de Carballo, pode ser comunicada vía fax (número 981 70 28 58). 2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora de valoración da fase de concurso e da celebración do primeiro exercicio, así como a composición do tribunal cualificador. Así mesmo, e sempre que sexa posible, a citada resolución publicarase, a título informativo e complementario, na web municipal.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. A designación farase de conformidade có artigo 55.2 c) e d) e art.60 da Lei 7/2007, pola que se aproba o Estatuto Básico do Empregado público, e na súa composición tenderase a paridade entre home e muller. Todos/as os/as vocais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte de estes cando concorran as circunstancias previstas no artigo 23 da Lei 40/2015, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo có disposto nos artigos 23 e 24 da Lei 40/2015, do 1 de outubro, de réxime xurídico do Sector Público. A selección dos aspirantes efectuarse polo sistema de concurso- oposición libre, para o acceso á categoría de socorrista acuático e polo sistema de concurso de méritos para o acceso á categoría de técnico en primeiros auxilios. A data e máis a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados polo Alcalde mediante resolución, xuntamente coa aprobación da lista definitiva de admitidos/as e a composición do tribunal, que se publicará no taboleiro de anuncios do Concello. Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calrquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “Q”, de conformidade co establecido na Resolución da Consellería de Facenda do 24 de xaneiro de 2019, (DOG número 25 de 05/02/2019), pola que se publica o resultado do sorteo ao que se refire o artigo 9 do Regulamento de selección de persoal da administración da Comunidade Autónoma de Galicia. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. Constará dos seguintes exercicios: Primeiro exercicio: De carácter obrigatorio e eliminatorio. Consistirá na superación das seguintes PROBAS DE APTITUDE FÍSICA que serán as adecuadas para comprobar a existencia da capacidade necesaria para as funcións que se van a realizar e cualificaranse como APTO E NON APTO. - 100 MTS. COMBINADA DE SALVAMENTO - 50 MTS. RESCATE DE MANEQUÍN - CORRER NA PRAIA - NATACIÓN EN AUGAS ABERTAS O desenvolvemento dos exercicios A e B rexeranse polo Regulamento da Federación de Salvamento e Socorrismo de Galicia e celebraranse na Piscina Municipal. Para que a realización dun exercicio sexa considerada como APTO, ademais de realizalo da forma que indica o regulamento, deberá executarse nun tempo de: a) 100 MTS. COMBINADA DE SALVAMENTO, inferior a 2’15’’ (2 minutos e 15 segundos). b) 50 MTS RESCATE DE MANEQUÍN, inferior a 1’10’’(1 minuto e 10 segundos). c) CORRER NA PRAIA, consistira en percorrer unha distancia de 800 metros nun tempo inferior a 4’15’’ (4 minutos 15 segundos). d) NATACIÓN EN AUGAS ABERTAS, consistirá en recorrer a nado unha distancia dende un punto do areal sinalado polo tribunal ata o lugar onde se atope unha boia de sinalización. Chegados ata ésta, os/as que os aspirantes virarana segundo as agullas do reloxo, deixándoa o seu costado dereito. O punto de saída e chegada establecerase polo tribunal cunha distancia á beiramar entre 5m.- 15m dependendo do perfil da praia e da situación da marea. Dependendo do estado do mar, o tribunal establecerá a distancia a percorrer así como o tempo máximo estimado para a realización da proba. Nesta proba os aspirantes poderán utilizar un traxe de neopreno de grosor non superior a 4 milímetros. Os aspirantes que non realicen debidamente, en tempo e forma tódalas probas quedarán eliminados. Non obstante o anterior, e sen prexuízo da cualificación da proba como apto e non apto, serán puntuados os mellores tempos (mt) acadados en cada unha das probas físicas descritas, ata un máximo de 2 puntos, segundo o detallado na táboa seguinte: A puntuación por posto (do primeiro ao terceiro mellor tempo) e por tempos inferiores en cada una das probas físicas descritas non é acumulativa. No caso de que dous ou máis aspirantes marquen o mesmo tempo e orde de chegada outorgaránselle a puntuación que corresponda ao número de orde a todos os aspirantes nos que concorra esta circunstancia. Segundo o número de aspirantes que concorran a realización destas probas, naquelas que se realicen ao aire libre, o Tribunal poderá dispoñer a súa realización en diversas quendas ou series. Segundo exercicio: De carácter obrigatorio e eliminatorio. Consistirá en contestar, por escrito, no tempo máximo dunha (1) hora, a unha serie de corenta (40) preguntas cortas ou tipo test sobre o contido dos temas 1 a 10 do seguinte programa: Tema 1.- Anatomía e fisioloxía. Conceptos xerais. Sistemas e aparatos Tema 2.- Socorrismo. Principios xerais. Tema 3.- Reanimación cardiopulmonar. Tema 4.- Traumatismos. Lesións e contusións. Tema 5.- Feridas. Hemorraxias. Tema 6.- Shock. Cadros convulsivos. Tema 7.- Queimaduras. Trastornos térmicos. Tema 8.- Intoxicacións. Tema 9.- Picaduras e mordeduras. Tema 10.- Accidentes acuáticos. Tema 11.- Plan de autoprotección. Tema 12.- Plan de actuación en zonas de baño. Tema 13.- Salvamento e socorrismo acuático profesional. Tema 14.- Praias e augas oceánicas e continentais. A proba cualificarase polo tribunal de 0 (cero) e 10 (dez) puntos, sendo preciso acadar cinco puntos como mínimo, para non quedar eliminado/a. Neste exercicio tipo test o tribunal determinará o número mínimo de respostas acertadas que se requiren para superar a proba, en función da complexidade técnica destas e das peculiaridades propias do posto convocado. Terceiro exercicio: Proba oral. Este exercicio consistirá nunha entrevista persoal en que o Tribunal realizará un máximo de 5 preguntas relacionadas coas funcións propias do posto de traballo, materias específicas do programa recollido como Anexo I desta convocatoria, coñecementos profesionais básicos, e/ou preguntas de índole curricular e de personalidade, a fin de comprobar os coñecementos dos aspirantes sobre as tarefas a desenvolver no posto de traballo convocado e de avaliar as súas aptitudes e actitudes para o mesmo. Esta proba será cualificada polo tribunal de 0 (cero) a 2 (dous) puntos. O concurso consistirá na comprobación, avaliación e cualificación dos méritos alegados e xustificados polos/as aspirantes. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. A cualificación dos méritos na fase de concurso será anterior á fase de oposición (no caso da selección dos socorristas) e as puntuacións outorgadas publicaranse no taboleiro de anuncios do Concello. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. Nesta fase valoraranse os méritos específicos adecuados ás características dos postos de traballo, segundo o baremo que figura como Anexo ao final desta Resolución. Para a categoría de socorrista acuático, á cualificación obtida polos aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a puntuación obtida na fase de concurso, acadándose así a puntuación final. Para a categoría de técnico en primeiros auxilios, a cualificación final virá determinada pola suma das puntuacións obtidas en cada un dos distintos apartados de méritos valorables no concurso. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios da corporación. Serán seleccionados/as aqueles/as que obteña maior puntuación global (sumadas as da fase de concurso e oposición). De producirse empate na puntuación final, computadas as dúas fases, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar, a puntuación total da segunda fase (de oposición), e a continuación a da primeira; e de persistir o empate, as puntuacións obtidas en cada apartado e subapartado, pola orde en que se reflicta nas respectivas fases. No suposto de que os/as seleccionados/as non presenten a documentación requirida ou ben renuncien ao posto obtido, a proposta de contratación efectuarase ao seguinte da lista de puntuación obtida. Concluída a cualificación final do proceso selectivo, o Tribunal publicará no citado taboleiro de anuncios o nome dos/as aspirantes aprobados/as por orde da puntuación total final, con especificación desta. Así mesmo, o Tribunal elevará esta relación, coa acta da sesión, ao Alcalde para proceder á formalización dos contratos correspondentes, a favor dos/as aspirantes que obtiveran a puntuación total máis alta (o Tribunal Cualificador non poderá facer proposta de contratación a favor dun número de aspirantes superior ao das prazas convocadas). Calquera proposta que inclúa máis nomes que prazas convocadas ou contradiga o anteriormente establecido, será nula de pleno dereito. Listaxe de substitucións. Na acta da última sesión, incluirase unha relación dos aspirantes que tendo superados os exercicios da oposición, no seu caso, non foran incluídos na proposta de contratación. No caso de que non quedasen aspirantes nesta situación, relacionaranse aqueles que tivesen superado algún dos exercicios a efectos de poder, se así se considera, ser contratados eventualmente para cubrir provisionalmente as vacantes que se produzan ou as ausencias por desfrute de licencias regulamentarias, necesidades do servizo, etc., ou por se fose necesario cubrir algunha baixa ou renuncia do/a seleccionado/a. Os/as aspirantes propostos/as presentarán na Secretaría Xeral do Concello, no prazo de tres días (contado a partir da publicación do resultado da selección), os documentos que acrediten que cumpren todos e cada un dos requisitos esixidos na base 3ª desta convocatoria, no caso de que non foran xa presentados xunto coa solicitude para tomar parte neste proceso selectivo, así como a documentación orixinal dos méritos que fosen alegados e valorados na fase de concurso para o seu cotexo e compulsa coas fotocopias presentadas xunto coa solicitude de participación no proceso selectivo. Se dentro do prazo indicado, salvo casos de forza maior, algún ou algunha dos/as aspirantes propostos/as non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. Unha vez presentada a documentación á que se refire o apartado anterior, o órgano competente da Corporación procederá á contratación a favor dos/as aspirantes propostos/as polo Tribunal Cualificador, e será nula a contratación de quen estea incurso en causas de incapacidade específica conforme á normativa vixente. A formalización dos contratos terá lugar dentro do prazo de cinco días naturais, a contar dende a data de notificación do acordo de contratación. Previamente á sinatura do contrato, as/os aspirantes contratados/as deberán subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalicen os respectivos contratos e non se incorporen ao posto de traballo, as/os aspirantes non terán dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do Estatuto dos Traballadores, e estarán suxeitas á lexislación laboral pertinente. A publicidade dos distintos actos derivados deste proceso selectivo, así como as comunicacións a que dese lugar, realizaranse, exclusivamente, a través do taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos/das aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo Primeira.- Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso- administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso- administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. A puntuación máxima outorgada na fase de concurso non poderá exceder de sete (7) puntos. A.1) Polos servizos prestados nas praias do Concello de Carballo: 0,20 puntos por mes ata un máximo de 3 puntos. A.2) Polos servizos prestados nas praias doutros Concellos: 0,10 puntos por mes ata un máximo de 2 puntos. Os servizos antes sinalados serán xustificados mediante informe de vida laboral expedido pola Administración da Seguridade Social, que se acompañará de certificado da empresa ou fotocopia dos contratos, especificando a categoría profesional e o tempo traballado. Pola participación en cursos de formación e perfeccionamento ou máster organizados ou homologados polas administracións públicas, escolas oficiais da Administración pública e/ou universidades, colexios oficiais ou incluídos nos plans de formación continua, ou por organismos oficiais ou recoñecidos de reputado prestixio, que teñan relación coas tarefas do posto a desempeñar: 0,1 puntos por cada 30 horas formativas, ata un máximo de 1,50 puntos. Os méritos alegados polos/as aspirantes deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e, expresar, con suficiente claridade, o seu contido básico. No suposto de non acreditarse a duración dos cursos, estes non se valorarán. O mesmo curso recibido en máis dunha ocasión só computará unha vez. En caso de ter recibido varios cursos sobre a mesma materia serán excluídos os de duración inferior, ou no seu caso, e de ser máis favorable para o aspirante, aquel que outorgase unha puntuación inferior. B.2) Formación Profesional específica. Por ter realizado un curso de manexo de desfibrilador externo semiautomático (DESA) impartido por persoal cualificado: 0,50 puntos. Será preciso achegar, dentro do prazo de presentación de instancias, o diploma ou documento que acredite a realización do citado curso. Para a cualificación desta formación específica será necesario a vixencia actual de dito curso na data fin do prazo de presentación de instancias. A puntuación máxima acumulada neste apartado non poderá superar os 20 puntos.  Polos servizos prestados como técnico en primeiros auxilios, en emerxencias sanitarias, transporte sanitario, auxiliar de enfermería ou postos con similares funcións: 0,20 puntos por mes ou fracción superior a 15 días.  Polos servizos prestados como graduado/a en enfermería: 0,30 puntos por mes ou fracción superior a 15 días. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. Será necesario presentar informe de vida laboral expedido pola Administración da Seguridade Social, que se acompañará de certificado de empresa ou fotocopia dos contratos, onde se especifique a categoría profesional e o tempo traballado.  Titulación de graduado/a en enfermería, diplomado/a universitario en enfermería, Axudante Técnico Sanitario ou equivalente: 6 puntos.  Técnico en Emerxencias Sanitarias: 4 puntos.  Técnico en Coidados Auxiliares de Enfermería: 3 puntos. A puntuación máxima acumulada neste apartado non poderá exceder dos 10 puntos. Os méritos alegados neste apartado xustificaranse con copia compulsada do título que se presente para a súa valoración. A) Por estar en posesión dun Título de Socorrista Acuático ou titulación equivalente ou que a englobe: 2,00 puntos. B) Por ter realizado un curso de manexo de desfibrilador externo semiautomático (DESA) impartido por persoal cualificado: 1,50 puntos. C) Pola participación, como asistente ou relator/a, en cursos de formación e perfeccionamento organizados ou homologados polas administracións públicas, universidades, escolas oficiais de funcionarios/as, colexios profesionais, Cruz Vermella ou incluídos nos plans de formación continua das Administracións Públicas, sempre que teñan un contido relacionado coas funcións a desenvolver no posto de traballo, computándose 0,1 puntos por cada 30 horas formativas, ata un máximo de 8 puntos. O mesmo curso recibido en máis dunha ocasión só computará unha vez. En caso de ter recibido varios cursos sobre a mesma materia serán excluídos os da duración inferior. No suposto de non acreditarse a duración dos cursos, estes non se valorarán. Os méritos alegados polo/as aspirantes deberán acreditarse mediante a presentación de diplomas ou documentos que acrediten a realización dos cursos deberán expresar a duración en horas ou xornadas completas e, expresar, con suficiente claridade, o seu contido básico. Os cursos que, a xuízo do Tribunal, non estean debidamente acreditados ou non teñan relación coas funcións propias da praza, non serán valorados. Os cursos de formación sobre prevención de riscos laborais serán puntuados segundo o previsto no apartado seguinte. Ata 50 horas: 0,25 puntos Desde 51 a 300 horas: 0,50 puntos De máis de 300 horas: 1 punto A puntuación máxima por este apartado será de 1 punto. Polo coñecemento acreditado do idioma galego, computándose unicamente o grao superior alegado, e concedéndose validez soamente ós cursos ou titulacións homologadas oficialmente. · Celga 3 ou Grao de iniciación. 0, 50 puntos · Celga 4 ou Grao de perfeccionamento. 1,00 punto Carballo 28 de xuñol 2019 O Alcalde Evencio Ferrero Rodríguez